Diari Oficial de la Generalitat Valenciana


Sumari del DOGV 7844, del 04-08-2016 (2016/6374)

RESOLUCIÓ d'1 d'agost de 2016, de la directora general d'Ocupació i Formació, sobre les sol·licituds presentades en el programa de subvencions destinades a finançar el manteniment dels agents d'ocupació i desenvolupament local de la província d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7844

Data del DOGV
:   04-08-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/6374


Data del document
:   01-08-2016

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 d'agost de 2016, de la directora general d'Ocupació i Formació, sobre les sol·licituds presentades en el programa de subvencions destinades a finançar el manteniment dels agents d'ocupació i desenvolupament local de la província d'Alacant. [2016/6374]  
Vistos els expedients EMPA01/2016 incoats com a conseqüència de les sol·licituds de subvenció presentades per corporacions locals o entitats dependents o vinculades a aquestes i destinades a finançar el manteniment dels agents d'ocupació i desenvolupament local a la Comunitat Valenciana.  
Atés que per Resolució de 26 d'abril de 2016, de la directora general del Servei Valencià d'Ocupació i Formació, publicada en el DOCV de 3 de maig de 2016, es convoquen, per a l'exercici 2016, les subvencions destinades a finançar el manteniment dels agents d'ocupació i desenvolupament local a la Comunitat Valenciana, regulades en l'Ordre 5/2015, de 5 d'octubre, de la Conselleria d'Economia Sostenible, Sectors Productius, Comerç i Treball (DOCV 13.10.2015).  
Estudiada la proposta elevada per l'òrgan instructor a la vista de l'expedient i de l'informe de l'òrgan col·legiat.  
Vistos els antecedents exposats, i en virtut de la Resolució de 10 de febrer de 2014, del secretari autonòmic d'Economia i Ocupació i director general del Servei Valencià d'Ocupació i Formació, de delegació de competències en matèria de personal, contractació, gestió de subvencions i gestió financera i pressupostària, modificada per la Resolució de 19 de maig de 2016, de la secretària autonòmica d'Economia Sostenible, Sectors Productius, Comerç i Treball, i directora general del Servei Valencià d'Ocupació i Formació, resolc:  
  
  
Primer  
Concedir una subvenció destinada a finançar el manteniment dels agents d'ocupació i desenvolupament local, relacionats en la proposta de la Direcció Territorial d'Alacant de data 17.06.2016, als titulars dels expedients que figuren en l'annex I, en el què es detallen les entitats beneficiàries i l'import de subvenció corresponent.  
La quantia de la subvenció ascendirà al 50 % dels costos laborals de l'agent d'ocupació i desenvolupament local, inclosa la cotització empresarial a la Seguretat Social, per al període subvencionable, amb el límit establit en la convocatòria.  
El període subvencionable s'iniciarà el dia 1 d'abril de 2016 i finalitzarà el 31 de març de 2017.  
  
Segon  
Basant-se en aquesta concessió s'autoritza la despesa i es disposa el crèdit, pels importscorresponents a cada entitat beneficiària desglossats en l'annex a càrrec del subprograma 322.51, línia S2941000, finançada amb fons procedents del Servei Públic d'Ocupació Estatal (SEPE).  
  
  
Tercer  
Podrà anticipar-se el pagament de fins al 30 % de la subvenció concedida, una vegada aportada la documentació assenyalada en l'apartat 2 del resolc dotze de la Resolució de 26 d'abril de 2016, de la directora general del Servici Valencià d'Ocupació i Formació. La liquidació final, en tot cas, es produirà una vegada comprovat el compte justificatiu de la subvenció concedida.   
  
Quart  
L'entitat beneficiària de la subvenció queda obligada a presentar davant de la Direcció Territorial del SERVEF en el termini de dos mesos des de la finalització del període subvencionat el compte justificatiu de la subvenció concedida, de conformitat amb el resolc onze de la Resolució de 26 d'abril de 2016.  
  
Quint  
L'incompliment, parcial o total, o la justificació insuficient, pel beneficiari de qualsevol dels requisits, condicions i la resta de circumstàncies que han motivat la concessió de la subvenció, podrà donar lloc a la minoració o a la resolució d'aquesta en els termes que preveuen les bases reguladores.  
  
Sisé  
En cas de reintegraments de les quantitats percebudes, s'exigirà l'interés de demora corresponent des del moment del pagament de la subvenció fins a la data en què s'acorde la procedència del reintegrament, de conformitat amb l'article 37 de la Llei 38/2003, de 17 de novembre, General de Subvencions.  
  
Seté  
Denegar les sol·licituds de subvenció destinades a compensar els costos laborals derivats de la continuïtat dels agents d'ocupació i desenvolupament local, presentades pels titulars dels expedients que figuren en l'annex II, per les causes que s'hi indiquen.  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, comptats des de l'endemà de la notificació, davant del Jutjat Contenciós Administratiu de la província, d'acord amb el que estableixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant de la directora general del SERVEF en el termini d'un mes, computat en els termes ja mencionats, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que puga interposar-se qualsevol altre recurs dels previstos en la legislació vigent.  
  
  
València, 1 d'agost de 2016.- La directora general d'Ocupació i Formació, p. d. (R 10.02.2014, DOCV 14.02.2014, modificada per R 19.05.2016 (DOCV 30.05.2016): Rocío Briones Morales.  
  
  
  
Causa 1. No es compleix la continuïtat de l'agent d'ocupació i desenvolupament local segons el que estableix la base primera de l'Ordre 5/2015, de 5 d'octubre, de la Conselleria d'Economia Sostenible, Sectors Productius, Comerç i Treball i el resolc segon de la Resolució de 26 d'abril de 2016, de la directora general del Servei Valencià d'Ocupació i Formació, en haver-se extingit en data 31.03.2016 la relació laboral de l'agent d'ocupació i desenvolupament local amb l'entitat sol·licitant.  
Causa 2. El SERVEF no va concedir a l'entitat sol·licitant cap subvenció per la contractació inicial o pròrroga del contracte de cap agent d'ocupació i desenvolupament local en l'exercici de 2015, per la qual cosa no es compleix el que estableix la base segona de l'Ordre 5/2015, de 5 d'octubre, de la Conselleria d'Economia Sostenible, Sectors Productius, Comerç i Treball i el resolc tercer de la Resolució de 26 d'abril de 2016, de la directora general del SERVEF.